NaiveNeuron/SloPal huggingface dataset:
Duchoň, Daniel, poslanec NR SR (2013-05-28):
Vážená pani predsedajúca, kolegyne, kolegovia, dovoľte mi, aby som predniesol stanovisko výboru Národnej rady Slovenskej republiky o výsledku prerokovania návrhu na voľbu predsedu Najvyššieho kontrolného úradu Slovenskej republiky. Výbor pre financie a rozpočet ako gestorský výbor podáva Národnej rade toto stanovisko o prerokovaní návrhu na voľbu predsedu NKÚ: Predseda Národnej rady v rozhodnutí č. 507 zo 17. mája 2013 určil voľbu predsedu Najvyššieho kontrolného úradu, ktorá sa bude konať na 19. schôdzi Národnej rady. Dňa 17. mája 2013 bol doručený predsedovi Národnej rady návrh kandidáta na voľbu predsedu Najvyššieho kontrolného úradu poslancami Jánom Figeľom, Pavlom Frešom, Bélom Bugárom, Pavlom Hrušovským a Luciou Žitňanskou, Lászlóm Solymosom, ktorí navrhujú doktora Maroša Žilinku. Návrh na voľbu predsedu Najvyššieho kontrolného úradu pridelil predseda Národnej rady svojím rozhodnutím č. 507 zo 17. mája 2013 výboru pre financie a rozpočet na prerokovanie a zaujatie stanoviska do 24. mája 2013. Výbor Národnej rady pre financie a rozpočet predložený návrh prerokoval na svojom zasadnutí dňa 23. mája 2013 a prijal k nemu uznesenie č. 169. Výbor preskúmal splnenie podmienok navrhovaného kandidáta a posúdil, že návrh kandidáta bol podaný v súlade s čl. 2 volebného poriadku, v termíne stanovenom podľa rozhodnutia predsedu Národnej rady a obsahuje požadované náležitosti na voľbu predsedu NKÚ. Na rokovanie výboru bol prizvaný kandidát na voľbu predsedu NKÚ, aby predstavil zámer svojho pôsobenia vo funkcii. Zároveň výbor pre financie a rozpočet ako gestorský výbor uznesením č. 170 z 23. mája 2013 schválil stanovisko výboru k návrhu na voľbu predsedu Najvyššieho kontrolného úradu.	Návrh uznesenia Národnej rady je prílohou tohto stanoviska. Ďakujem, pani predsedajúca, skončil som. Otvorte, prosím, rozpravu.
Urban, Miroslav, poslanec NR SR (2022-05-03):
Ďakujem za slovo. Nikdy v histórii neboli na strane pravdy tí, ktorí likvidovali opozíciu a tí, ktorí zavádzali cenzúru. Slovensko sa mení na militaristický totalitný štát, kde vládnuca trieda s pomocou médií a ambasád si upevňuje moc a likviduje opozíciu. Samozrejme súhlasím, že politici by nemali byť nepostihnuteľní. Majú byť súdení a môžu byť aj odsúdení, ale nech je to v rámci práva a spravodlivosti, nie politickým procesom. Dneska to môže byť odsúdený, zavretý do kolúznej väzby pán Fico, zajtra to môžem byť ja, lebo nezdieľam vaše názory vládnucej triedy, nie som, ´Sláva Ukrajine´ nekričím každý deň, takže môžeme čakať aj to, že bude zrušená neskôr aj strana, hnutie REPUBLIKA. Vládnuca trieda zlyháva vo všetkom, do čoho sa pustila. Stačí spomenúť epidémiu, katastrofálne výsledky, najhorší na svete, teraz sme tu, pridali sme sa na stranu, podporujeme vojnu na Ukrajine vojenskými dodávkami, ignorujeme požiadavky a narastajúcu chudobu spoločnosti a do toho si vládna koalícia zinscenuje takýto proces, v ktorom sa snaží zlikvidovať najsilnejšiu vlastne opozičnú stranu. Ďakujem.
Kollár, Boris, predseda NR SR (2022-10-06):
Prosím, prezentujme sa a hlasujeme. (Hlasovanie.) Prítomných 131 poslancov, za 70, proti 13, zdržalo sa 48. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru ako aj lehoty na jeho prerokovanie. Prosím, spravodajcu, aby uviedol hlasovanie.
Burian, Jozef, poslanec NR SR (2017-03-28):
Ďakujem pekne, pán predsedajúci. Poprosím, v rozprave vystúpili dvaja poslanci, nepodali žiadny pozmeňujúci alebo doplňujúci návrh a poprosím vás, pán predsedajúci, dajte hlasovať o tom, že Národná rada Slovenskej republiky schvaľuje návrh strategických zámerov činnosti Sociálnej poisťovne na roky 2017 až 2022.
Kleinert, Dana, poslankyňa NR SR (2024-04-19):
Ďakujem pekne. Skúsim tak zhrnúť a asi odzadu, pán Farkaš (správne: pán Farkašovský, pozn. red.). Ešte keď som robila v tomto sektore, tiež sme podávali projekty a celkom ma fascinovalo, ako ten Michelko hovoril tie ako keby na futbale, že pomery 18 : 10, 25 : 1, akože ja si myslím, že my sme mali aj vyššie pomery s oveľa ako menším počtom podporených žiadostí. Áno, dostávali sme aj my presne takéto výsledky, ale to vás napríklad môže konkrétne tešiť, lebo viete, že môžete ísť do komerčnej sféry pýtať tie financie, pretože tým pádom vlastne máte to dobre urobené. Takže ono sa dá na to pozrieť rôznym spôsobom. Každopádne ak hovoríte o kontrole, že štát má kontrolovať, na začiatku som to presne spomínala, veď sám pán Michelko hovoril, ako ho obťažovala kontrola fondu pre umenie vo vyúčtovaní, kde účtovníčka povedala, že nájom nie je ubytovanie. A nájom naozaj nie je ubytovanie, čiže ona si robila len dobre svoju prácu a keď sa rozprávame o tom, že kam idú financie vo fonde, že či to máme pod kontrolou, tak práve v tomto fonde to má štát veľmi pod kontrolou, pretože my ako politici rozhodneme o nejakej výške financií, vyššia, vyššia finančná výška, vyšší rozpočet naozaj vám zaručí vyšší počet spokojných žiadateľov, pretože častokrát aj tí kvalitní nedostanú buď financie žiadne, alebo ich dostanú menej, ako by chceli, čiže aj tí sú dokonca nespokojní. Takže vyriešite, naozaj vy vyriešite problém tým, že navýšite rozpočet, ale zároveň, čo je teda dôležité povedať, je, že funguje tam kontrola, pretože my povieme, koľko dostanú financií a potom je tam celý ten kontrolný mechanizmus, ktorý je naozaj dobre vymyslený. Tiež by som chcela aj povedať na pána Dostála, že áno, my tu obhajujeme niečo, čo teda vymyslel alebo teda urobil pán Maďarič a kolektív a je to naozaj paradox, že si toto nechá strana SMER a strana HLAS diktovať od takejto malej strany, ako je SNS, párpercentnej strany si nechať zlikvidovať takúto, takýto dobrý projekt. Ja sa im čud... (Prerušenie vystúpenia časomerom.)
Glváč, Martin, podpredseda NR SR (2019-05-13):
Ďakujem. S faktickými poznámkami dvaja, dve poslankyne. Končím možnosť prihlásiť sa. Poslankyňa Cigániková, nech sa páči.
Madej, Róbert, poslanec NR SR (2014-06-04):
Ďakujem veľmi pekne, pani predsedajúca. S ohľadom na oprávnenia v zmysle zákona o rokovacom poriadku, vzhľadom na pozmeňujúce návrhy, ktoré boli predložené dnes v rozprave, by som si touto cestou dovolil navrhnúť, aby sme o tejto novele hlasovali najskôr v piatok o 11.00 hodine. Ďakujem veľmi pekne.
Kočiš, Eduard, poslanec NR SR (2021-03-30):
Vďaka za slovo, pán predsedajúci. Miro, vďaka za tvoj príspevok, ktorý zaujal asi len naozaj minimálne množstvo tuná prítomných pánov poslancov, paní poslankýň. Naozaj sme sa zaoberali touto nie petíciou, ale touto iniciatívou takým hurá systémom. Čiže skupinka mladých ľudí, naozaj ešte raz to zopakujem, buď im česť, sa zaoberá určitými zmenami, určitou, nazvime to globálnou krízou, čiže buď topením ľadovcov, zvýšenými kvótami emisií a podobnými vecami, ktoré naozaj všetkých ekologicky zmýšľajúcich ľudí, ale tých zdravo ekologicky zmýšľajúcich ľudí trápia. Medzi takých ľudí sa určite zaradzujem aj ja, ale tí, ktorých si nazval tak zaujímavým dôvetkom, že ekofanatici a ekoteroristi, tak tých tieto veci vôbec nezaujímajú. Im ide v skutočnosti naozaj len o prasprostý zisk, o prasprostý biznis a všetko to zaobaľujú do kadejakých európskych, svetových, globálnych problémov a iniciatív, ktoré musíme riešiť, ale v konečnom dôsledku sa riešia iba ich bezodné vrecká. A tento môj názor mi asi nikto nezoberie. Slovensko vždy bolo a vždy bude agrárnou krajinou. Vždy bola poľnohospodárska produkcia naším príjmom a tento príjem si Slovenská republika musí začať zachovávať tak, ako tomu bolo desiatky až stovky rokov vzad. Čiže naozaj choré myšlienky ľudí, ktorí tvrdia, že odsťahujme sa z vidieka, žime v megalomanských mestách, dovážajme, neprodukujme, pretože takto prispejeme k znižovaniu CO2, to mi príde naozaj utopistické, choré a takíto ľudia sú naozaj vhodní na nejakú ústavnú liečbu. Ďakujem pekne.
Šeliga, Juraj, podpredseda NR SR (2021-05-03):
Pán poslanec, pán poslanec, pán poslanec, dve minúty, pán poslanec, kľud, poprosím vás pokoj. Pán poslanec Suja, dve minúty sú pre každého rovnako. Pán minister tu sedí, pokojne za ním aj zájdite, netreba kričať. Ďalší pán poslanec Kotleba Marek. Nech sa páči.
Kaník, Ľudovít, poslanec NR SR (2014-03-19):
Už naozaj končím, jednoducho pri ústavných zákonoch dobre každý vie, že musí dôjsť k nejakému kompromisu, a toto je výrazom kompromisu, ktorý podľa mňa je dobrý kompromis a hlavne by ľuďom zabezpečil stabilitu. Takže ja aj z tejto tribúny volám po tom, aby sme sa vrátili k zdravému rozumu a aby sme takýmto spôsobom tie sľuby, ktoré ste dali občanom Slovenska, naplnili, pretože až nie, tak nič iné sa nedá povedať, len že ste otvorene klamali a podvádzali ľudí dva roky. Ďakujem za pozornosť.
Laurenčík, Milan, podpredseda NR SR (2022-06-21):
Poslednú faktickú poznámku k tomuto príspevku bude mať pán poslanec Tomáš Lehotský, nech sa páči.
Danko, Andrej, predseda NR SR (2019-02-05):
Ďakujem, pán poslanec. Len aby bolo zrejmé, technicky oprava hlasovania nie je možná, len zaznamenanie. Pán poslanec Blaha.
Laššáková, Jana, podpredsedníčka NR SR (2014-11-09):
Poprosím vás, páni poslanci.
Laššáková, Jana, podpredsedníčka NR SR (2015-05-27):
Ďakujem pekne, pani spravodajkyňa, zaujmite miesto určené pre spravodajcov. Otváram rozpravu, do rozpravy som dostala písomné prihlášky pánov poslancov Miroslava Beblavého, Jozefa Mikloška a Alojza Hlinu. Po vystúpení pánov poslancov dám možnosť prihlásiť sa do rozpravy ústne. Nech sa páči, pán poslanec Beblavý, máte slovo.
Jurinová, Erika, podpredsedníčka NR SR (2012-12-17):
Na vaše vystúpenie registrujem jednu faktickú poznámku. Uzatváram možnosť prihlásiť sa. Nech sa páči, pán poslanec Galko.
P. Hrušovský, predseda NR SR: (2004-12-08):
M. Maxon, poslanec: Ďakujem pekne za slovo. Pán poslanec Opaterný, sú tam teda časti, s ktorými čiastočne môžem súhlasiť, ale ďakujem pekne, ja sa prihlásim v rozprave. Ja to potom poviem, lebo nemôžem sa tu koncentrovať.
Doležal, Andrej, dočasne poverený minister dopravy SR (2023-03-23):
Ďakujem pekne, pán predsedajúci. Vážené panie poslankyne, páni poslanci, dovoľte mi, aby som uviedol vládny návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov. Vláda Slovenskej republiky prerokovala návrh zákona 22. februára 2023 a prijala ho uznesením č. 78 z roku ´23. Cieľom návrhu zákona je transpozícia smernice Európskeho parlamentu a Rady č. 738/2022, ktorou sa mení smernica 2006/1/ES o používaní vozidiel prenajatých bez vodičov na cestnú prepravu tovaru. Nová právna úprava umožní dopravným spoločnostiam usadeným v Slovenskej republike disponovať určitým počtom prenajatých nákladných vozidiel evidovaných v inom členskom štáte Európskej únie a to bez potreby ich evidencie v Slovenskej republike. Návrh zákona upravuje aj ustanovenia týkajúce sa odborného dozoru a kontroly a zároveň upravuje aj oblasť taxislužby. Dovoľujem si vás požiadať o podporu pri prerokovaní predloženého návrhu zákona a o jeho schválenie v prvom čítaní. Ďakujem.
Jurinová, Erika, podpredsedníčka NR SR (2013-10-30):
S reakciou pán, nechce uplatniť pán poslanec, takže vyhlasujem všeobecnú rozpravu za skončenú. A chcem sa spýtať, či chce zaujať stanovisko k rozprave pán navrhovateľ. Nech sa páči.
Figeľ, Ján, podpredseda NR SR (2012-07-02):
Ďakujem pekne. Na vystúpenie pani poslankyne faktické poznámky. Končím možnosť prihlásenia. Pán poslanec Brixi.
Ďuriš Nicholsonová, Lucia, podpredsedníčka NR SR (2018-09-20):
S reakciou pán poslanec Baláž.
Ondruš, Branislav, poslanec NR SR (2010-12-02):
Pán minister, ja si uvedomujem, samozrejme, že tým presunom kompetencií, že to spôsobilo isté prieťahy. Napriek tomu tých päť mesiacov, to sa mi zdá prehnané. A chcem vám povedať, že vlastne, pýtam sa vás na základe podnetu starostov z okresu Malacky, ktorí sú v takejto situácii a ide o starostov, ktorí už majú dva mesiace podpísané rozhodnutia. Jednak teda celé mesiace trvalo podpísanie rozhodnutia, ale tie rozhodnutia už podpísané sú, teda vami už podpísané sú. Teraz už naozaj ide len o podpísanie tej zmluvy. Je dosť veľký problém, lebo viete, že samozrejme reálne by sa mali začať vykonávať tie práce až po podpise zmluvy, až tá je teda takým definitívnym impulzom. Takže z vašej odpovede som sa teda nedozvedel, teda kedy je reálne, že budú mať tie zmluvy podpísané, ale teda chcem vás vyzvať a požiadať, aby ste aspoň do konca tohto kalendárneho roka sa pokúsili alebo teda podpísali aj tie zmluvy. Opakujem, ide vlastne o zmluvy na základe už vami podpísaných rozhodnutí. Čiže tam už nie je problém s tým, že by bolo treba prehodnocovať a znovu vyhodnocovať veci, ktoré ste zdedili po minulej vláde, a tak čo mi vlastne vysvetľovali vaši ministerskí úradníci, prečo to doteraz tak dlho trvalo, myslím podpísanie rozhodnutí. Ale tu už naozaj ide v podstate len o formálny krok, aby sa podpísali tie zmluvy, aby naozaj tie obce, ktoré už majú schválené tie príspevky, mohli realizovať projekty, na ktoré dostali peniaze. A chcem upozorniť, že v prípade niektorých obcí, tam boli komisie, teda vyhodnotili a odporučili na schválenie ich projekty už v apríli alebo v máji tohto roku.
Kiššová, Jana, poslankyňa NR SR (2011-06-17):
Ďakujem pekne za slovo. Padla tu pripomienka, že súčasná koalícia nerešpektuje rozhodnutie Ústavného súdu. Žiaľbohu, som nepostrehla, nezachytila, že v čom konkrétne. Voľba, ktorá má byť dnes alebo po skončení rozpravy vykonaná, nie je v rozpore ani s pôvodným zákonom, ktorý doteraz nikto nikdy nespochybnil, a nie je v rozpore ani s novým zákonom. Ďalej by som rada ešte reagovala na jednu vec. Hovoríte o tajnej voľbe ako o niečom normálnom. Vyzývate na vykonanie normálnej tajnej voľby. Prosím vás pekne, na základe čoho si myslíte, že tajná voľba je normálna? Veď od roku ´89 bolo na Slovensku volených päť generálnych prokurátorov a z toho len dvaja boli volení v tajnej voľbe. Tak prečo si myslíte, že toto je tu niečo, čo má byť štandardné? Len dvaja z týchto piatich boli volení v tajnej voľbe. Ostatní nie. Ostatní boli volení, len dvaja boli v tajnej voľbe a ostatní boli vo verejnej voľbe. Respektíve prvý bol, len o ňom sa v pléne ani nehlasovalo, bol jednoducho vymenovaný a dvaja, pán Hudek a pán Vaľo, boli volení vo verejnej voľbe. Ďakujem. (Potlesk.)
Pellegrini, Peter, predseda NR SR (2015-04-24):
Pán poslanec Poliačik.
Pellegrini, Peter, predseda NR SR (2024-02-21):
Ďakujem pekne, vzhľadom na 12. hodinu prerušujem rokovanie. Budeme pokračovať o 14.00 h faktickými poznámkami. Ďakujem veľmi pekne. (Prerušenie rokovania o 12.00 hodine.) (Pokračovanie rokovania o 14.00 hodine.)
Daniš, Zoltán, poslanec NR SR (2012-10-18):
Ďakujem, pani predsedajúca. Nuž, pán kolega, nehnevajte sa, prepáčte, ale celé to vaše vystúpenie je jedna obyčajná veľká zlátanina. Ušetrí sa pár korún, vymenia sa tabuľky a ďalších veľa hlúpostí, ktoré ste v tomto krátkom vystúpení povedali. Nuž skutočne absolútne tomu nerozumiete, pričom, žiaľ, nie ste jediný v tejto sále zrejme. Veľmi zle to chápete. Ani to nebudem opakovať. Pred chvíľou pán minister celý ten princíp vysvetlil. Ja, ak dovolíte, na rozdiel od vás osobne považujem predložený vládny návrh, ako ho považujú aj ostatní, ako štart nejakej rozsiahlej reštrukturalizácie verejnej správy obsiahnutej v projekte ESO. Ja osobne oceňujem ten systémový prístup, ktorý na rozdiel od minulosti, keď sme išli po povrchu, keď sme sa jedine zaoberali, prosím vás pekne, jedinou, síce významnou zložkou v nákladoch, mzdovou zložkou, ja beriem, že, prosím, vždy na človeka sú naviazané náklady, tentoraz skutočne ideme systémovo, ideme do hĺbky, hovoríme o majetku. Dúfam, všetci mi dáte za pravdu, že majetok treba zhodnocovať, majetkom sa treba zaoberať, že sú tu ďalšie prvky, verejné obstarávanie nemusím vysvetľovať. Určite v konečnom dôsledku podstatne znížia náklady, a to nielen na materiál, na služby, na ďalšie spektrum nákladov. No a, samozrejme, tieto očakávané náklady sa znížia a tie efekty sa prejavia. Nemôžeme čakať pri štarte, nemôžeme klásť otázku, čo to donesie na budúci rok. Vy viete, že keď sa niečo buduje a keď sa niečo prerába, tak vzniknú nutné náklady už len s nejakým... (Prerušenie vystúpenia časomerom.)
J. Kovarčík, poslanec: (2007-10-24):
Ešte na dôvažok vám poviem, že váš príspevok bol načasovaný zhruba so sklzom tri-štyri roky. Keby ste boli takýmto spôsobom vystúpili v tej dobe, keď ste boli v koalícii, tak by som vám bol zatlieskal. Ďakujem.
Hudacký, Ján, poslanec NR SR (2012-06-19):
Prosím, pán predseda, dajte hlasovať spoločne o odvolaní Bertalana Bónu a Jaroslava Ivana z funkcie členov Dozornej rady Fondu národného majetku Slovenskej republiky.
Suja, Miroslav, poslanec NR SR (2021-09-24):
Ja si myslím, že nebol by problém, že výroba 1 centa stojí 1 cent, keby nebola taká stratovosť, ako povedal poslanec Viskupič, tam je ten problém. O tomto sa hovorí roky a nikto s tým neprišiel, ale roky sa o tom hovorí a som rád, že konečne to niekto doniesol do Národnej rady. A môžeme pochváliť aj bývalého premiéra, že prišiel konečne po dlhom čase s nejakým dobrým zákonom. Priatelia, hovoríte o ekológii a že to má dopad na ekológiu. Áno, má. Veľmi správne ste povedali, že áno, rozvoz tých áut, balenie, razenie, straty vo fontánach, v pitnom zdroji a podobne. Ja sa pýtam, máte tam Eugena Jurzycu, Nicholsonovú, oslovili ste ich, aby požiadali v rámci Európskej únie, aby ako poslanci dali nejaký návrh, aby sa stiahli tieto mince v rámci celej Únie. Lebo vkuse Európska únia chodí s nejakými nezmyselnými nápadmi o ekológii a podobne a keď si pozrieme tieto mince v rámci celej Európskej únie, aký musia mať dopad na ekológiu? Krôčik po krôčiku, tak sa pýtam, že keď sme sa tu už zastavili pri tej ekológii, či niečo vaši europoslanci aj robia kvôli tomu, aby pomohli naozaj ekológii a neprichádzali len s nezmyselnými nápadmi. Ďakujem.
Zajac, Pavol, poslanec NR SR (2013-05-29):
Vážené dámy a páni, voľby do vyšších územných celkov, ktoré už budú tohto roku štvrté v poradí, sú veľmi dôležitými voľbami pre jednotlivé regióny Slovenska. A sú to pravdepodobne, ak sa nemýlim, teda jediné voľby, kde občania voliči nedostanú domov zoznam kandidátov už pred samotným aktom volieb. Všetci poznajú tí z nás, čo chodia voliť v týchto voľbách situáciu, keď pred voľbami občania dostávajú kopu materiálov, kopu letákov o jednotlivých kandidátoch a jednotlivých politických stranách, ale občan nikdy nedostane kompletný zoznam kandidátov. Potom volič príde do volebnej miestnosti, zoberie si hlasovací lístok, ide do vyhradeného miesta za plentu a tam v tom malom priestore odrazu zistí, že tých kandidátov je 70, 80, 90, sú okresy, kde je ich aj viacej. A odrazu aj vie koho chce voliť. A odrazu si uvedomí, že má problém tých piatich-šiestich ľudí, ktorých chce voliť, nájsť. Tí jednotliví kandidáti sú malými písmenami napísaní. A odrazu v tej úzkosti, ktorá voliča možno aj prepadne, volič niekedy sa pomýli, niekedy nenájde všetkých kandidátov, niekedy až po voľbe zistí, že kandidát, ktorého by aj chcel voliť, vlastne sa uchádzal, preto, že mu domov neposlal nejaký volebný leták. Takže myslím si, a pani navrhovateľka to povedala správne, hlavne starší ľudia by veľmi radi privítali takýto zoznam kandidátov už pred samotnými voľbami, aby v pokoji doma mohli si prejsť všetkých kandidátov, aby si mohli vybrať svojich kandidátov a potom za tou plentou vo volebnej miestnosti nemusela ich prepadať tá úzkosť a boli už dopredu doma rozhodnutí, koho idú voliť. Toľko som chcel k tomu povedať. Ďakujem za pozornosť.
Glváč, Martin, podpredseda NR SR (2019-10-23):
Ďakujem. Takže skontrolujte, že či je na webe Národnej rady. Ďalší v rozprave zatiaľ, pán poslanec Petrák, nech sa páči.
Hrnčiar, Andrej, podpredseda NR SR (2017-09-19):
Nech sa páči, pán poslanec Drobný.
Laššáková, Jana, podpredsedníčka NR SR (2015-04-17):
Pán poslanec, zvolávame kvôli tomu poslanecké grémium. (Prestávka.) (Po prestávke.)
B. Bugár, podpredseda NR SR: (2004-06-16):
J. Jaduš, poslanec: Ja by som rovnako chcel podporiť pána Čaploviča a zamerať sa hlavne vo svojej faktickej poznámke na problematiku materských škôl. Pochádzam z regiónu, kde je enormný počet hlavne rómskych komunít. A skutočne ja si myslím, že si uvedomuje aj pán minister, aj pracovníci ministerstva školstva, že práve týmto deťom nezmeníme ich budúcnosť, pokiaľ ich nedostaneme do predškolských zariadení, pokiaľ im nevytvoríme podmienky na výchovu, teda možnosť zúčastňovať sa výchovného procesu, nie rok, ale počas tých celých všetkých možných rokov, keď môžu materskú školu navštevovať predtým, než nastúpia do školy základnej. Ďalej by som chcel povedať, že som sa na svojich výjazdoch v Prešovskom kraji zúčastnil návštevy materských škôlok, kde tri triedy cez zimu starostovia presunuli do triedy jednej, kde doslova v nedôstojných podmienkach sa o tieto deti starali len z toho titulu, lebo nemala obec na to, aby zaplatila vykurovanie materskej škôlky. Toto je cesta, po ktorej sme sa chceli vydať? Ja si myslím, že je skutočne dôležité, aby si aj vláda uvedomila, že v oblasti školstva tie ekonomické faktory nemôžu nikdy dominovať nad spoločenskými potrebami. Ďakujem veľmi pekne.
Kaliňák, Robert, podpredseda vlády a minister vnútra SR (2014-07-03):
Vážená pani predsedajúca, vážené dámy poslankyne, páni poslanci, veľmi pekný deň vám všetkým prajem. Dovoľte mi, aby som z poverenia predsedu vlády podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú: podpredseda vlády pre investície Ľubomír Vážny, je práceneschopný, zastupuje ho podpredseda vlády a minister vnútra, teda ja, neprítomný je ďalej minister kultúry Marek Maďarič, má neodkladné pracovné povinnosti, ale nie sú naňho kladené žiadne otázky. Skončil som.
P. Hrušovský, predseda NR SR: (2003-11-06):
(Hlasovanie.) 125 prítomných, 122 za návrh, 2 sa zdržali, 1 nehlasoval. Návrh sme schválili. Prosím.
G. Gál, poslanec: (2006-03-15):
Výbory, ktorým bol návrh pridelený, prerokovali tento návrh v určenej lehote. Ústavnoprávny výbor uznesením č. 991 zo 7. marca 2006, zahraničný výbor uznesením č. 232 zo 6. marca 2006 odporúčali Národnej rade s predmetným medzinárodným dokumentom vysloviť súhlas. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade podľa čl. 86 písm. d) ústavy vysloviť súhlas s Právnym nástrojom o extradícii medzi Slovenskou republikou a Spojenými štátmi americkými podľa článku 3 odsek 2 Dohody medzi Európskou úniou a Spojenými štátmi americkými o extradícii, podpísanej 25. júna 2003. Spoločná správa výborov Národnej rady o prerokovaní návrhu na vyslovenie súhlasu s Právnym nástrojom o extradícii vrátane návrhu na uznesenie Národnej rady bola schválená uznesením Ústavnoprávneho výboru Národnej rady Slovenskej republiky č. 1004 zo dňa 14. marca 2006. Týmto uznesením zároveň poveril mňa plniť úlohy spoločného spravodajcu. Návrh uznesenia každý dostal do svojich lavíc, takže nebudem ho čítať. Pán podpredseda, prosím, otvorte rozpravu k tomuto bodu.
Glváč, Martin, podpredseda NR SR (2017-02-03):
Pán poslanec Baránik.
Bugár, Béla, podpredseda NR SR (2010-11-30):
(Hlasovanie.) Prítomných 144 poslancov, za 79, proti 15, zdržalo sa 49 poslancov, nehlasoval 1. Konštatujem, že body zo spoločnej správy sme schválili. Nech sa páči.
Grendel, Gábor, podpredseda NR SR (2022-05-19):
Áno, ďakujem pekne. Na vás, pán premiér, je ešte posledná otázka takisto od pána poslanca Martina Čepčeka. Nie som úplne presvedčený o tom, či je odpoveď vo vašej kompetencii, ale to už nechám na vás, samozrejme. Takže otázka znie: „Vážený pán premiér, do kedy budete tolerovať neslušné a dehonestujúce vyjadrenia poslanca a predsedu výboru pre obranu a bezpečnosť Juraja Krúpu na adresu iných poslancov?“
Kollár, Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 137 poslancov, za 118, proti žiadny, zdržalo sa 19. Uvedený návrh sme schválili.
Kollár, Boris, predseda NR SR (2023-05-18):
Pán poslanec Baránik.
Laššáková, Jana, podpredsedníčka NR SR (2014-11-10):
Pán poslanec Kollár.
Schlosár, Rastislav, poslanec NR SR (2022-05-05):
Pani poslankyňa, vy hovoríte, že Pán Boh vám ženám dal právo na vykonávanie interrupcií? Že Pán Boh vám dal právo zabíjať nevinné deti? Lebo tak ste sa vyjadrili, že Pán Boh nám dal právo ženám, aby podstupovali interrupcie, že na to máte jednoducho právo. A ja sa teda pýtam, ak toto naozaj tvrdíte, tak kto je vaším Bohom, pani poslankyňa. Kto je vaším Bohom? Kto je vaším Bohom, Bohom liberálov, pretože mne z toho vychádza, že vaším Bohom je nie Boh kresťanov, jediný pravý Boh. Že vaším Bohom je diabol. A ja som nieže rád, ale dobré je, že to tu zaznelo, že ste sa konečne ukázali, komu vy liberáli reálne touto svojou politikou, touto svojou rétorikou slúžite. A pýtate sa nás, ktorí chceme obmedziť vykonávanie interrupcií, že komu my slúžime, teda nie komu my slúžime, ale čo sme my za ľudia. Ale, ale ja vám kladiem tú istú otázku, čo ste vy za ľudia, keď vám nevadí alebo keď umožňujete legálne zabíjať vo veľkom nevinné nenarodené deti, keď tieto deti dokonca dehumanizujete. Pretože ich ani nepovažujete za ľudí. A to nielen tie deti, ktoré boli počaté po znásilnení, ale všetky deti. Vy chcete dovoliť interrupcie en bloc. Nielen v prípade znásilnených žien. Tak čo ste vy liberáli za ľudia? Odpovedzte na túto otázku.
Vlčan, Samuel, dočasne poverený minister pôdohospodárstva a rozvoja vidieka SR (2023-02-02):
Ďakujem za slovo, pán predsedajúci. Vážené pani poslankyne, vážení páni poslanci, predloženým návrhom zákona sa má zabezpečiť implementácia predpisov Európskej únie o výkone úradnej kontroly zásielok produktov ekologickej poľnohospodárskej výroby alebo produktov z konverzie z tretích krajín na hraničných kontrolných staniciach alebo v kontrolných miestach Slovenskej republiky vykonávanej kontrolným ústavom. Nový legislatívny balík upravuje systém dovozných kontrol v ekologickej poľnohospodárskej výrobe. Tieto predpisy na európskej úrovni vstúpili do platnosti od 1. januára 2022, a teda delegovanie výkonu dovozných kontrol nie je možné a musí ich vykonávať príslušný orgán. Je preto nevyhnutné nastavenie nových pravidiel. Ďalej sa návrhom zákona vypúšťa takzvané vstupné preverenie a zjedno... zjednoduší sa tým formát registra prevádzkovateľov a bližšie sa upravujú údaje potrebné pre posúdenie vstupov výroby ekologickej, ekologicky spracovaných potravín. Vážený pán predsedajúci, vážené panie poslankyne, vážení páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu zákona a jeho schválenie. Ďakujem za pozornosť.
Paška, Jaroslav, poslanec NR SR (2016-05-24):
Ďakujem za slovo, vážený pán predseda. Vážený pán poslanec, vo svojom vystúpení ste hovorili o ďalších pokusoch Európskej komisie presadiť prerozdeľovacie mechanizmy. Zhruba pred pol hodinou sa vrátila z Prahy delegácia Národnej rady Slovenskej republiky, ktorá sa zúčastnila rokovania výborov národných parlamentoch krajín V4, kde sa hovorilo práve o súčasných problémoch v komunikácii medzi Európskou komisiou a národnými parlamentmi a štátmi. A v rámci toho sa zjednotili, povedal by som, pozície a potvrdili sa pozície krajín V4 v tom, že prerozdeľovacie mechanizmy, tak ako ich navrhuje Európska komisia, nebudeme podporovať a že urobíme všetko pre to, aby sme tieto prerozdeľovacie mechanizmy zastavili, zrušili a aby sa utečenecká politika riešila, povedal by som, veľmi, veľmi racionálne, pragmaticky, bez nejakých vážnych dôsledkov na národné štáty. Čo je však veľmi dôležité a týka sa aj našej zahraničnej politiky, je, povedal by som, návrh pána predsedu výboru Českého senátu, pána Swarzenberga, ktorý navrhol, aby sme sa spoločne začali zaoberať reformou Európskej únie, pretože aj v Česku, Poľsku, Maďarsku cítia, že tie mechanizmy, ktorými disponuje Európska komisia, nie sú celkom v súlade s tým, čo by bolo potrebné, aby Európska komisia vykonávala. A ponúkli proste takúto spoluprácu v rámci krajín V4 s tým, že na ďalšom zasadnutí v Poľsku by sa malo prikročiť aj k nejakým záverom a formuláciám, ktoré by boli potom záväzné pre krajiny V4 pri konaní voči Európskej komisii a európskym inštitúciám. Takže možno nielen otázka utečencov, ale aj ďalšie problémy, ktoré má Európska únia teraz pred sebou, budú v tomto období veľmi vážnymi otázkami aj pre nás a pre zahraničný vývoj a zahraničnú politiku, pretože rastie počet tých krajín, ktoré majú záujem meniť pravidlá spolu... (Prerušenie vystúpenia časomerom.)
Gál, Gábor, poslanec NR SR (2010-09-08):
Ďakujem za slovo. Poprosím členov mandátového a imunitného výboru, aby nezabudli na schôdzu výboru, ktorá sa uskutoční v miestnosti č. 33 o 12.00 hodine. Ďakujem pekne.
P. Hrušovský, podpredseda NR SR: (2001-11-07):
(Hlasovanie.) Prítomných je 87 poslancov, za 41, proti 13, zdržalo sa 30, nehlasovali 3. Návrh sme neschválili. A. Juriš, poslanec: Druhý bod zo spoločnej správy je: V článku 2 nový text znie: „Tento zákon nadobúda účinnosť 1. januára 2002.“ Gestorský výbor ho odporúča schváliť.
Csicsai, Gabriel, poslanec NR SR (2014-07-03):
Dobre, ďakujem za odpoveď. Osobne stále si myslím, že nakoľko som mal to šťastie alebo tú možnosť zoznámiť sa so spôsobom negociácií v Európskej únii, stále si myslím, že možnosť vynegociovať alebo vynechať tieto poplatky úplne zo zákona, bola taká možnosť. Nechcem sa hádať, či nejak sa to prepáslo, alebo nie, skrátka akonáhle je to v zákone, otázka ďalšej vlády alebo hociktorej vlády, zo dňa na deň zmení tento poplatok z 0,01; hoci aj zo dňa na deň; na 1, 2, 3, 4; nehovoriac, ešte o tom budem rozprávať v tom zákone, výšku týchto poplatkov navrhujete, aby určil, určil ÚRSO. Takže stále je tam tá hrozba, že to spoplatnené bude. Ďakujem.
Glváč, Martin, podpredseda NR SR (2018-12-04):
Pani poslankyňa, poprosím vás, kľud v sále. Nemáte slovo.
B. Bugár, podpredseda NR SR: (2004-06-17):
(Hlasovanie.) Prítomných je 136 poslancov, za 68, proti 55, zdržalo sa 12, nehlasoval 1. Konštatujem, že tento procedurálny návrh sme neschválili. Nech sa páči.
Laššáková, Jana, podpredsedníčka NR SR (2013-02-07):
Ďakujem, pán podpredseda vlády a pán minister. Zaujmite miesto určené pre navrhovateľov. A teraz prosím člena výboru pre obranu a bezpečnosť poslanca Martina Fedora, aby informoval Národnú radu o výsledku prerokovania správy vo výbore. Nech sa páči.
Paška, Pavol, predseda NR SR (2014-03-18):
Pani podpredsedníčka, zákon hovorí, že predkladá verejný ochranca práv správu za uplynulý rok, do konca prvého štvrťroku bola predložená a v zmysle našich vnútorných mechanizmov, som to pridelil výboru, a keď to výbory prerokujú, tak to, samozrejme, v zmysle zákona zaradím na rokovanie schôdze. Pán poslanec Matovič.
Kužma, Štefan, poslanec NR SR (2010-08-11):
Ďakujem, pán predsedajúci. Pán kolega, ja by som poprosil, aby sa tu neoháňalo našimi záväzkami voči EÚ, a to že tam aj dostaneme peniaze. Je pravda, že čerpáme peniaze z rozpočtu Európskej únie, ale je aj pravda, že si voči Európskej únii platíme všetky naše záväzky. Individuálna pôžička krajine, a to je jedno či je členom EÚ alebo či nie je členom EÚ, medzi záväzky voči Európskej únii určite nepatrí. Takisto by sa malo prestať klamať o tom, že krach Grécka by spôsobil pád eura. Grécko netvorí ani 5 % ekonomiky Európskej únie. Keby som mal použiť príklad, tak v časoch, to je tak, ako by niekto tvrdil, že v časoch, keď sme mali korunu, že neschopnosť splácať svoje záväzky mesta veľkého ako je Prešov, by položilo slovenskú korunu. Je to takýto ekonomický pomer. Čiže úplný nezmysel. Ja si myslím, že to bolo oveľa presnejšie vystihnuté, že ide o to, aby určité banky, ktoré nabrali vysoké zisky vďaka rizikovým prirážkam aj nedoplatili na toto riziko. Ale chcel by som sa vás ešte spýtať jednu vec, ako bývalého štátneho tajomníka, ako ste dokázali do polovice júna v tejto krajine urobiť deficit štátneho rozpočtu 3 mld. eur. Je to skoro dvojnásobok deficitu, ktorý bol v krízovom roku 2009 a viac než trojnásobok, ktorý bol v roku 2006. A pritom to nebol problém príjmov, ktoré ani zďaleka tak nepoklesli, ako super prudko vyleteli výdavky štátneho rozpočtu. Bol by som veľmi rád, keby ste mi povedali, ako ste toto hrôzostrašné hospodárstvo dokázali robiť.
Dostál, Ondrej, poslanec NR SR (2011-06-01):
Ja sa ospravedlňujem, že tu vstupujem do toho bratovražedného boja. A ja tiež sa tu cítim ako na nejakom zasadnutí klubu SaS, poslaneckého, ale teda neodpustím si poznámku k tomu, čo hovorí Igor Matovič, že možno zmeniť v druhom čítaní. No určite nemožno, jednak vzhľadom na rozsah zmien, ktoré by boli potrebné, a jednak vzhľadom na to, že teraz sa zaoberáme návrhom ústavného zákona. Kdežto volebný zákon napr. je normálny zákon a neviem o tom, že by bolo možné jedným ťahom zmeniť zároveň aj ústavu, aj normálny zákon. Normálny legislatívny postup by bol zrejme taký, ako sme tu pred chvíľou videli pokus oň, keď Národná rada mala najprv schváliť novelu ústavného zákona o spolupráci Národnej rady a vlády v záležitostiach Európskej únie a zároveň bola predložená novela rokovacieho poriadku, ktorá priamo nadväzovala na príslušnú novelu. Tiež to ale nevidím ako zásadné, ak by mal parlament vôľu zmeniť to, tak je možné, samozrejme, dodatočne upravovať iné zákony, ak by parlament teraz schválil, že sa má meniť počet poslancov. Z mojej strany je toto iba taká akademická poznámka, keďže ja budem hlasovať proti tomuto návrhu. Nemyslím si, že sa má znižovať počet poslancov. Nemyslím si, že by sme mali o tom debatovať spôsobom, že si vycucáme z prsta nejaké číslo. A nemyslím si, že platí, že menej je vždy lepšie, lebo potom, samozrejme, sedemdesiatdeväť je lepšie ako sto, alebo potom aj päťdesiatsedem je lepšie ako sedemdesiatdeväť a tridsaťsedem je lepšie ako päťdesiatosem. Mňa žiadny z tých argumentov, ktorý tu zaznel a ktorý tu zaznieval aj predtým, nijako nepresvedčil, že by bolo potrebné meniť počet poslancov Národnej rady. Ďakujem.
Kyselica, Lukáš, poslanec NR SR (2022-11-08):
Dajte, prosím, hlasovať o mojom pozmeňujúcom návrhu.
Bugár, Béla, podpredseda NR SR (2011-06-28):
Na vystúpenie pána poslanca traja páni poslanci s faktickou poznámkou. Končím možnosť sa prihlásiť do faktických a budeme pokračovať zajtra o 9.00 hod. Prerušujem rokovanie o tomto bode programu. (Prerušenie rokovania o 19.01 hodine.)
P. Paška, predseda NR SR: (2007-10-16):
(Hlasovanie.) 142  prítomných, 141 za, 1 sa zdržal. Konštatujem, že sme uvedený návrh zákona postúpili do druhého čítania. Ďalej.
Kolesík, Andrej, poslanec NR SR (2011-03-31):
Ďakujem, pán predsedajúci. Ďakujem, pani ministerka, za sprostredkovanú odpoveď. S tým, čo ste dodali vy osobne, sa nedá nič iné len súhlasiť a ja s vami súhlasím. Len škoda, že tu nie je pán minister, na ktorého bola otázka prioritne smerovaná. Nepochybujem o tom, že v tom procesnom výbere nominácií na ocenenie určite nebol porušený zákon ani ostatné predpisy alebo vnútorné pravidlá tohto výberu, ale chcel som sa ho skôr spýtať, či sa mu to zdá v tomto čase správne, keďže aj kontrola, ktorú tam poslal ako minister školstva, nepreukázala žiadne závažné pochybenia zo strany právnickej fakulty. Takisto, pokiaľ viem, a vy ste ministerka spravodlivosti, nie je skončené trestné stíhanie v tejto veci, či nie je predčasné oceňovať... (Ukončenie vystúpenia časomerom.)
Laurenčík, Milan, podpredseda NR SR (2021-01-12):
Pán poslanec Ľuboš Krajčír.
S. Janiš, poslanec: (2008-10-22):
Dňa 1. októbra prerokovávala vláda materiál Stav dopravnej infraštruktúry na Slovensku. Neviem, z akých dôvodov tento materiál vlády bol utajený. Ja som predpokladal, že toto bude taký materiál, kde sa zorientujeme, a vzhľadom na to, že má vláda aj splnomocnenca pre výstavbu diaľnic a rýchlostných komunikácií, že to bude nejaký ucelený materiál od ciest, železníc, ja neviem letiska, po leteckú dopravu, celú kompletnú dopravnú infraštruktúru Slovenska. Bohužiaľ, som bol veľmi prekvapený, keď tento materiál je utajený. Takisto sa nedá dopátrať nikde na ministerstve financií, čo to je za súťaž na nejaký softvér na nejaké know-how ohľadom PPP projektov – vieme, prečo to ministerstvo robí –, kedy to má, aký to má cieľ a ktoré PPP projekty to chce stihnúť. Tie, ktoré bežia teraz, alebo nejakú športovú halu v Bratislave? Totiž PPP projekty sú rozbehnuté. To všetko nasvedčuje tomu, že jednoducho máte hokej v PPP projektoch. A možnože to ministerstvo financií je taká brzda na verejné financie a vždy musí byť tá sekera na ministerstve financií, sa zľaklo a jednoducho cítiť to ako určitú kontrolu splnomocnenca vlády pre výstavbu diaľnic a vlastného ministra dopravy, aby v PPP projektoch to nedopadlo až tak škaredo, aby sa super nepredražili, a objednáva si on poradcu na PPP projekty. Ináč si to neviem vysvetliť, lebo ináč si neviem predstaviť, prečo by ministerstvo financií súťažilo, obstarávalo poradcu alebo nejaký návod na PPP projekty v rámci Slovenskej republiky. A keďže stomiliárdnásobne, teda na dobu 30... (Vystúpenie prerušené časomierou.)
Glváč, Martin, podpredseda NR SR (2019-05-15):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto ústne. Nie je tomu tak. Nech sa páči, len jediná pani navrhovateľka v rámci ústnej rozpravy. Končím možnosť prihlásiť sa.
Šeliga, Juraj, podpredseda NR SR (2020-04-24):
Pán poslanec Valášek.
A. Belousovová, podpredsedníčka NR SR: (2008-09-17):
Otváram rozpravu. Do rozpravy som dostala dve písomné prihlášky. Písomne sa do rozpravy prihlásil za klub Kresťanskodemokratického hnutia pán poslanec Brocka. Ďalej sa písomne prihlásil pán poslanec Farkas. Ako prvý má slovo pán poslanec Brocka. Nech sa páči.
M. Hort, podpredseda NR SR: (2009-04-22):
S faktickými poznámkami na vaše vystúpenie sa prihlásili pán poslanec Juraj Horváth, ďalej, Milan Urbáni, Ján Senko, Zdenka Kramplová, Oľga Nachtmannová, Emil Vestenický, Boris Zala, celkom siedmi. Uzatváram možnosť prihlásiť sa s faktickou poznámkou. A slovo má pán poslanec Juraj Horváth, nech sa páči.
Viskupič, Marián, poslanec NR SR (2021-05-13):
Dobre, každopádne, tak ako bolo povedané, nepodporíme schválenie skráteného legislatívneho konania. Zároveň jednoznačne vnímame potrebu v určitých položkách, teda že sa môže upraviť rozpočet aj teda čiastočne zvýšiť deficit, takže sme pripravení na rokovania. Máme nejaký priestor a sme pripravení rokovať. Ďakujem pekne, zatiaľ takto.
Bugár, Béla, podpredseda NR SR (2017-02-09):
Nech sa páči, samozrejme, ja si myslím, že dobre viete, že kým nezačne pani ministerka, nedonesú ten papier, kde máte možnosť, ale, samozrejme, kto má záujem, počkáme toľko, takú chvíľku, to nie je problém. Medzitým ešte pán poslanec Madej. Nech sa páči.
Demian, Jaroslav, poslanec NR SR (2014-11-26):
Druhý procedurálny návrh predložil tiež pán poslanec Frešo a navrhol vrátiť návrh zákona predkladateľovi na dopracovanie. Dajte o ňom hlasovať.
Kuffa, Štefan, poslanec NR SR (2014-07-11):
Ďakujem za slovo. Ja som tiež chcel k tomu pôvodne, k tomu istému v podstate sa vyjadriť, ale ja vám, pán predseda, chcem zaželať požehnané prázdniny, (smiech v sále) aby ste mali s nami trpezlivosť a ono to súvisí, vidíte, aj s tým zákonom, ale aj vám, kolegovia a kolegyne, určite aj vám, aby sme sa v zdraví a v šťastí takto stretli aj v septembri a dnes, pán predseda, si predstavte, je sviatok svätého Benedikta a on sa správal v duchu a žil v duchu „ora et labora – modli sa a pracuj“. Veľmi úzko to súvisí s návrhom zákona, ktoré KDH tuná ako predkladá. Máme na to čas prázdnin. Ja som chcel vyzvať teraz celé plénum, aby sme zahlasovali za tento návrh zákona, ale rozmýšľajte cez prázdniny, lebo je čas oddychu a čas práce. Dominik, Benedikt, teda ten to vedel, ako naozaj si ten čas aj na prácu, aj na modlitbu, aj na oddych rozvrhnúť. Prihováram sa za tento návrh zákona, aby sme hlasovali... (Prerušenie vystúpenia časomerom.)
Beluský, Martin, poslanec NR SR (2022-06-15):
Ďakujem za slovo. Pán poslanec, keďže sa to týka výboru, ktorého ja som predsedom, tak vám chcem poďakovať za tento návrh, pretože myslím si, že je správne, aby pán poslanec Nemky bol členom tohto výboru, pretože je aj predsedom výboru na preskúmavanie rozhodnutí NBÚ. Ale pri tejto príležitosti by som chcel vyzvať poslanecký klub strany Sloboda a Solidarita, ktorý jediný v tomto výbore osobitného kontrolného výboru na kontrolu činnosti NBÚ mal vlastne prázdne miesto už asi pol roka. A opakovane vyzývam pani predsedníčku Zemanovú, aby tam nominovali chýbajúceho člena, ktorý predtým bol pán poslanec, pán poslanec Benčík. Takže bol by som rád, keby tam niekoho navrhnú znova. Ďakujem pekne.
Laurenčík, Milan, podpredseda NR SR (2021-07-02):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Milan Vetrák.
P. Hrušovský, predseda NR SR: (2005-09-23):
Ja som rozumel tomu tak, že to podáva pán poslanec v mene troch klubov poslaneckých. Zabudol to povedať pán poslanec. Páni poslanci, je všeobecný súhlas s tým, aby bol v mene troch poslaneckých klubov preložený bod 83 na rokovanie 51. schôdze Národnej rady? Áno. Budeme pokračovať v hlasovaní o návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Európsky dohovor o potlačovaní terorizmu (tlač 1217). Prosím pani poslankyňu Laššákovú, ktorú poveril ústavnoprávny výbor, aby Národnej rade predložila návrh uznesenia k tomuto návrhu. Nech sa páči, pani poslankyňa.
Danko, Andrej, predseda NR SR (2019-03-29):
Na vystúpenie pána poslanca jedna faktická, uzatváram možnosť prihlásenia. Poslanec Kondrót.
Paška, Pavol, predseda NR SR (2013-10-23):
Pán poslanec Petrák uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Je to tlač 717.
Laššáková, Jana, podpredsedníčka NR SR (2013-09-25):
Pán poslanec Mikloško, nech sa páči.
Laurenčík, Milan, podpredseda NR SR (2021-03-17):
Na faktické poznámky bude reagovať pán poslanec György Gyimesi, nech sa páči.
Sólymos, László, minister životného prostredia SR (2018-05-10):
Ďakujem pekne. Vážené dámy, vážení páni, dovoľte mi uviesť odôvodnenie materiálu Návrh na vyslovenie súhlasu Národnej rady Slovenskej republiky s Protokolom, ktorým sa mení článok 50 písmeno a) Dohovoru o medzinárodnom civilnom letectve. Tento návrh predkladá vláda Slovenskej republiky na rokovanie podľa čl. 86 písm. d) Ústavy Slovenskej republiky, na základe ktorého Národná rada vyslovuje súhlas s medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb. Zároveň ide o medzinárodnú zmluvu podľa čl. 7 ods. 4 Ústavy Slovenskej republiky, pred ratifikáciou ktorej sa vyžaduje súhlas Národnej rady Slovenskej republiky. Z dôvodu záujmu členských štátov v organizácii ICAO o členstvo v rade a o spoluprácu na ďalšom smerovaní organizácie z dôvodu rastúceho vplyvu medzinárodnej leteckej dopravy na národné hospodárstvo členských štátov organizácie ICAO bola na zasadnutí 39. valného zhromaždenia prijatá rezolúcia, ktorým sa mení článok 50 písmeno a) dohovoru. Uvedeným protokolom, ktorý predstavuje piatu zmenu, sa zmení počet členov rady zo súčasného počtu 36 na nový počet 40. Vážení prítomní, odporúčam vysloviť súhlas s týmto protokolom, ktorým sa mení článok 50 písmeno a) Dohovoru o medzinárodnom civilnom letectve. Ďakujem veľmi pekne za pozornosť.
Šeliga, Juraj, poslanec NR SR (2023-06-22):
Ďakujem veľmi pekne. Ja len chcem povedať a uistiť všetkých kolegov a kolegyne, že po dohode budeme o tomto, nebudeme o tomto hlasovať dnes ani zajtra, ale až niekedy budúci týždeň. To máme dohodu potom s pánom Vetrákom a ešte s pani ministerkou to preberieme. Teda napriek tomu, že je tých pozmeňovákov relatívne veľa, že každý bude mať priestor si to prejsť a prečítať. Len toto som chcel dodať, lebo už potom možno neskôr tu nebudú poslanci a budú možno znepokojení, že sa musia cez víkend zaoberať týmto návrhom zákona.
Abrhan, Pavol, poslanec NR SR (2012-10-23):
Ďakujem pekne, chcel by som pripomenúť členom osobitného kontrolného výboru na kontrolu činnosti SIS zasadnutie výboru 12.15 hod. v miestnosti č. 71 v ubytovacom zariadení. Ďakujem.
Laššáková, Jana, podpredsedníčka NR SR (2013-04-16):
S reakciou pán poslanec Zajac, nech sa páči.
Bugár, Béla, poslanec NR SR (2014-11-10):
Ďakujem za slovo. Pán poslanec Viskupič, máte pravdu, sme v ťažkej situácii, ale, viete, je to preto, lebo podaktorí aj tí, ktorí podpísali napríklad zvolanie tejto mimoriadnej schôdze, prispeli k tomu, že o dva roky skôr začal SMER vládnuť. Preto sme v ťažkej situácii. A na to netreba zabudnúť. Pán poslanec Jarjabek, viete, môžete spomínať minulosť, ale keď už ju spomínate, tak vy ste boli pri tom, keď HZDS začalo valcovať, bohužiaľ. A mohol by som v tom pokračovať, však si pamätáme, keď sme tu sedeli vtedy spolu. Pán poslanec Martvoň, hovoríte, že žiadne argumenty opozícia nedáva. No, prepáčte, ale potom ani mňa ste nepočúvali. Ja tu nešibrinkujem, a to aj pánovi Jarjabkovi hovorím, žiadnymi inými číslami ako oficiálnymi zo štatistických údajov. To znamená, že ja som nespomenul ani to, o koľko miliónov prišla alebo môže prísť, povedzme, náš rozpočet ohľadne cétečka. To ste odo mňa počuť nemohli. Ak ste to počuli, tak ste asi boli niekde inde. Spomínate tu WikiLeaks, prepáčte, ale hovorte o vašej zodpovednosti, hovorte o tom, že za vašej vlády za jeden rok o 25 % sa zvýšilo zadlženie nemocníc. Nemôžete obviňovať opozíciu za to, čo ste spôsobili vy, nehovoriac o tom, že, keď už hovoríte, čo sme robili my, my sme napríklad za ministrovania pána Zajaca zastavili privatizáciu nemocníc. Už teda mohol by som takto pokračovať, čo všetko tak bolo. Ale, prepáčte, to, čo sa robí momentálne, napríklad to je najnovšia vec, že ak idete k odbornému lekárovi, tak nemôžete už napríklad ísť a nechať si urobiť, povedzme, krvný obraz u svojho, povedzme, obvodného, lebo buď idete najprv k odbornému, vypýtate si papiere... (Prerušenie vystúpenia časomerom.)
Jurinová, Erika, podpredsedníčka NR SR (2012-06-22):
Ďakujem pekne pánovi predsedovi. Opäť prosím spoločnú spravodajkyňu poslankyňu Leu Grečkovú, aby podala správu o výsledkoch prerokovania návrhu vo výboroch.
Maďarič, Marek, poslanec NR SR (2011-09-08):
Pani poslankyňa, diplomaticky, ale zrozumiteľne ste otvorili otázku, o ktorej som hovoril aj ja vo faktickej poznámke, otázku, kto je skutočným autorom prerokúvaného zákona. Ja som o tom hovoril veľmi adresne. Hovoril som o Pente a verím, že spravodajca poslanec Novotný si vám netrúfne vyhodiť na oči nejakú jachtu. Potvrdili ste to, čo všetci aj priemerne informovaní ľudia vedia, o čom sa píše v novinách, a napokon aj prečo má súčasný minister zdravotníctva prezývku, akú sa už ani novinári neboja publikovať so svojich komentároch. Taká je teda tá dilema či už závislých alebo nezávislých poslancov v tomto pléne, na ktorej strane stoja nie ziskov a zliav, ale toho, či bude táto vláda a ministerstvo zdravotníctva konať autonómne a samostatne v prospech pacientov, v prospech lekární, v prospech celého sektora alebo či bude konať pod kuratelou a v riadení a pod dohľadom finančnej skupiny Penta.
Číž, Miroslav, podpredseda NR SR (2015-12-08):
Pán poslanec Droba.
P. Paška, predseda NR SR: (2008-12-03):
(Hlasovanie.) 142 prítomných, 140 za, 1 sa zdržal, 1 nehlasoval. Tieto návrhy pani poslankyne Nachtmannovej sme schválili.
Grendel, Gábor, podpredseda NR SR (2023-03-23):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny 9 otázok pre predsedu vlády a 61 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, dočasne poverený predseda vlády Eduard Heger sa písomne z rokovania o tomto bode programu ospravedlnil. Svojím zastupovaním poveril dočasne poverenú podpredsedníčku vlády a ministerku investícií, regionálneho rozvoja a informatizácie Veroniku Remišovú, ktorú vítam a prosím, aby oznámila, kto z členov vlády bude odpovedať na otázky za neprítomných členov vlády.